kardosdrur/scandi-wiki huggingface dataset:
Charlotte Bühler

Charlotte Bühler (1893-1974) en tysk-amerikansk udviklingspsykolog. Hun regnes gerne som en vigtig repræsentant for humanistisk psykologi. I 1922 udgav hun bogen Das Seelenleben des Jugendlichen, der som den første ser på ungdomslivet ud fra et udviklingspsykologisk perspektiv. Hendes bøger er oversat til 21 sprog. Hun var i 1962 medstifter af Association for Humanistic Psychology.

Værker 

 Das Märchen und die Phantasie des Kindes("The fairy tale and the imagination of the child"). Barth, Leipzig 1918.
 Das Seelenleben des Jugendlichen : Versuch einer Analyse und Theorie der psychischen Pubertät (The inner life of the adolescent: An attempt at analysis and theory of mental puberty"). G. Fischer, Jena 1922.
 Kindheit und Jugend : Genese des Bewußtseins ("Childhood and adolescence: Origins of consciousness"). Hirzel, Leipzig 1928.
 Der menschliche Lebenslauf als psychologisches Problem ("The course of human life as a psychological problem"). Hirzel, Leipzig 1933.
 Praktische Kinderpsychologie ("Practical child psychology"). Lorenz, Vienna, Leipzig [1938].
 Kind und Familie : Untersuchungen der Wechselbeziehungen des Kindes mit seiner Familie ("Child and family: Studies on the interactions of the child with his family"). Fischer, Jena 1937.
 Kleinkindertests : Entwicklungstests vom 1. bis 6. Lebensjahr ("Infant testing: Developmental testing from 1 up to 6 years of age"). Barth, Munich 1952.
 Psychologie im Leben unserer Zeit("Psychology in the life of our times") Droemer/Knaur, Munich, Zurich 1962.

Referencer 

Psykologer fra USA
Erich Fromm

Erich Seligmann Fromm (født 23. marts 1900, død 18. marts 1980) var en tysk jøde, der flygtede fra naziregimet og bosatte sig i USA. Han var socialpsykolog, psykoanalytiker, sociolog, humanistisk filosof og demokratisk socialist.

Fromm var både påvirket af Sigmund Freud og Karl Marx, og han regnes som en del af Frankfurterskolen. Flere af hans bøger er oversat til dansk.

Hans mest kendte bog er Kunsten at elske. Heri hævder Fromm at det at elske er en kunst, der skal læres for at man kan opleve sand kærlighed.

Litteratur

Værker på tysk 
 Das jüdische Gesetz. Ein Beitrag zur Soziologie des Diaspora-Judentums., Promotion, 1922. 
 Über Methode und Aufgaben einer analytischen Sozialpsychologie. Zeitschrift für Sozialforschung, Bd. 1, 1932, S. 28–54.
 Die psychoanalytische Charakterologie und ihre Bedeutung für die Sozialpsychologie. Zeitschrift für Sozialforschung, Bd. 1, 1932, S. 253–277.
 Sozialpsychologischer Teil. In: Studien über Autorität und Familie. Forschungsberichte aus dem Institut für Sozialforschung. Alcan, Paris 1936, S. 77–135.
 Zweite Abteilung: Erhebungen (Erich Fromm u.a.). In: Studien über Autorität und Familie. Forschungsberichte aus dem Institut für Sozialforschung. Alcan, Paris 1936, S. 229–469.
 Die Furcht vor der Freiheit, 1941 (In English, "Fear/Dread of Freedom"). 
 Psychoanalyse & Ethik, 1946. 
 Psychoanalyse & Religion, 1949.  (The Dwight H. Terry Lectureship 1949/1950)

Værker på engelsk 
 Escape from Freedom (U.S.), The Fear of Freedom (UK) (1941) 
 Man for himself, an inquiry into the psychology of ethics (1947) 
 Psychoanalysis and Religion (1950) 
 The Forgotten Language; an introduction to the understanding of dreams, fairy tales, and myths(1951) 
 The Sane Society (1955) 
 The Art of Loving (1956) 
 Sigmund Freud's mission; an analysis of his personality and influence (1959)
 Zen Buddhism and Psychoanalysis (1960) 
 May Man Prevail? An inquiry into the facts and fictions of foreign policy (1961) 
 Marx's Concept of Man (1961) 
 Beyond the Chains of Illusion: my encounter with Marx and Freud (1962) 
 The Dogma of Christ and Other Essays on Religion, Psychology and Culture (1963) 
 The Heart of Man, its genius for good and evil(1964) 
 Socialist Humanism (1965)
 You Shall Be as Gods: a radical interpretation of the Old Testament and its tradition (1966) 
 The Revolution of Hope, toward a humanized technology (1968) 
 The Nature of Man (1968) 
 The Crisis of Psychoanalysis (1970) 
 Social character in a Mexican village; a sociopsychoanalytic study (Fromm & Maccoby) (1970) 
 The Anatomy of Human Destructiveness (1973) 
 To Have or to Be? (1976) 
 Greatness and Limitation of Freud's Thought(1979) 
 On Disobedience and other essays (1981) 
 For the Love of Life (1986) 
 The Art of Being (1993) 
 The Art of Listening (1994) 
 On Being Human (1997)

Værker på dansk 
- Det sunde samfund (1982). Hans Reitzels Forlag

- Flugten fra friheden (1991). Hans Reitzels Forlag

- Kunsten at elske (2019). Hans Reitzels Forlag

Kilder 

Sociologer fra Tyskland
Sociologer fra USA
Frankfurterskolen
Kresten Nordentoft

Kresten Nordentoft (født 12. april 1938, død 31. juli 1982) var en dansk litteraturforsker, der var lektor i litteraturhistorie ved Aarhus Universitet.

Han er mest kendt for sine bøger, der undersøger forholdet mellem det sociale og psykologien hos filosoffen og teologen Søren Kierkegaard. Dermed blev han en af de første til at give en systematisk fremstilling af de psykologiske tanker hos Kierkegaard. Hans bog Kierkegaards psykologi blev genudgivet i 2013.

I 1981 udgav han desuden bogen Omkring fascismen, der er en samling af essays.

Bøger 
 Nordentoft, Kresten (1972). Kierkegaards psykologi. København: Hans Reitzels Forlag. Genudgivet i 2013
 Nordentoft, Kresten (1973). Hvad siger Brand-Majoren?" : Kierkegaards opgør med sin samtid. Gad
 Nordentoft, Kresten (1977): Søren Kierkegaard - bidrag til kritikken af den borgerlige selvoptagethed. DUP
 Nordentoft, Kresten (1978): Kierkegaards psychology. Duquesne University Press
 Nordentoft, Kresten (1981): Omkring fascismen. Vindrose

Referencer 

Forskere fra Danmark
Mesterskabsserien 1934-35

Mesterskabsserien 1934-35 var den 22. sæson om Danmarksmesterskabet i fodbold for herrer organiseret af DBU. Mesterskabet blev for sjette gang i alt og andet år i træk vundet af B 93.
B 93 og KB mødtes i deres sidste kamp d. 5. maj 1935 i Københavns Idrætspark. Før kampen havde KB og BK Frem hver tolv point, og B 93 11 point. Da BK Frem havde spillet alle sine kampe færdige, ville KB blive mestre med uafgjort. B 93 vandt dog opgøret 3-1 og sikrede sig dermed førstepladsen. Fremad Amager rykkede ned efter blot en enkelt sæson og blev erstattet af Næstved BK, der slog HIK i kvalifikationen til Mesterskabsserien.

Mesterskabsserien 

Oprykker:  Næstved BK

Kilder 

Fodboldturneringer i Danmark
Alma Agger

Alma Agger (født 22. Juli 1999 i København) er en dansk sanger, som vandt det danske X Factor 2020 med 36,8% af stemmerne.

Diskografi 

 "The Last Dance"

Sange sunget i X Factor 2020

Referencer

Eksterne Henvisninger 
 Alma Agger på Facebook

 Alma Agger på Instagram

Personer fra København 
Sangere fra Danmark
Deltagere i X Factor (Danmark)
Eugene Minkowski

Eugène Minkowski (1885-1972) var en fransk psykiater, der var af jødisk og polsk oprindelse. Han regnes gerne som en af grundlæggerne af fænomenologisk psykiatri og Eksistentiel psykiatri.

Minkowski blev kendt for sit arbejde med at indarbejde fænomenologien i studiet af psykopatologi. Særligt vigtigt var hans arbejde med at udforske forestillingen om "levet tid" , og dens betydning for psykiske lidelser. Han var studerende af psykiateren Eugen Bleuler, og han arbejdede i en periode sammen med psykiateren Ludwig Binswanger.

Bøger på fransk 

 La Notion de perte contact vital avec la réalité et ses applications en psychopathologie (Paris: Jouve, 1926)
 La schizophrénie: Psychopathologie des schizoïdes et des schizophrènes (Paris: Payot, 1927). 2nd, revised and augmented, edition (Paris: Desclée de Brouwer, 1953).
 Le Temps vécu. Étude phénoménologique et psychopathologiques (Paris: D'Artrey, 1933)
 Vers une cosmologie. Fragments philosophiques, (Paris: Aubier-Montaigne, 1936)
 Traité de psychopathologie (Paris: Presses Universitaires de France, 1968)
 Au-delà du rationalisme morbide (Paris: L'Harmattan, 2000)
 Écrits cliniques, (Eres, 2002)

Bøger på engelsk 

 Lived Time: Phenomenological and Psychopathological Studies, trans. by Nancy Metzel, Northwestern University Press, Evanston. 1970.

Kilder 

Psykiatere
Personer fra Frankrig
Eugen Bleuler

Paul Eugen Bleuler (1857-1939) var en schweizisk psykiater. Han er kendt for sit bidrag til psykiatriens historie. Han bidrog ikke mindst til forståelsen af psykopatologi og er ophavsmand til begreber som skizofreni, autisme og dybdepsykologi.

Værker 
 Bleuler E. (1924). Textbook of Psychiatry. New York: Macmillan.

Referencer 

Psykiatere
Personer fra Schweiz
Systemisk terapi

Systemisk terapi er en af de store hovedretninger inden for psykoterapi. Den lægger vægt på betydningen af sociale systemer. Systemisk terapi har ikke fokus på at lære folk bestemte redskaber eller værktøjer, men på at forbedre kommunikation og handlemønstre.

Teoretisk grundlag 

Tilgangen er baseret på systemisk teori og systemisk psykologi, der er kendetegnet ved at lægge vægt på sociale systemer i form af mellemmenneskelige relationer og de underforståede aftaler, der udspiller sig mellem personer.

Hovedtræk og historie 

Den systemiske terapi opfatter psykologiske problemer som noget, der ligger i hele systemets samspil (f.eks. den måde en bestemt familie fungerer på) frem for noget, der knytter sig til den person, der udviser symptomerne. Derfor retter terapien sig også mod systemet.

Tilgangen rev oprindelig udviklet inden for familie- og parterapi, men kan også praktiseres som individuel terapi. Den mest kendte af de oprindelige skoler er Milanoskolen. Et andet vigtigt navn er den amerikanske psykolog Gregory Bateson

Betydning 

Tilgangen er især udbredt i Danmark som en tilgang til familieterapi. Tilgangen har også fået en betydning for coaching og konsulent-arbejde.

Litteratur 

 Arist von Schlippe and Jochen Schweitzer,  Lehrbuch der Systemischen Therapie und Beratung(Göttingen: Vandenhoeck & Ruprecht) 1998
 Burnhsm, J.B.; 1989, Familieterapi – En introduktion til systemisk teori og praksis, Hans Reitzels Forlag

 Draper, Ross & Rudi Dallos (2007): "Familieterapi - systemisk terapi i teori og praksis". Hans Reitzels Forlag: 
 Schødt, B.; Egeland, T.A.; 2000, Fra systemteori til familieteori, Paludans Forlag

Kilder 

Psykoterapi
Maria Fredenslund

Maria Fredenslund (født 8. april 1982) er en dansk advokat med speciale i IP-rettigheder og direktør i RettighedsAlliancen.

Uddannelse 
Hun blev uddannet cand.jur. fra Københavns Universitet i 2007.

Karriere 
Efter studierne blev hun advokatfuldmægtig og senere advokat i Johan Schlüter advokatfirma. Siden 2008 har hun undervist som ekstern lektor i immaterielret på Det Juridiske Fakultet, Københavns Universitet.

Hun opnåede advokatbeskikkelse i 2010. Samme år blev hun leder og talsperson for RettighedsAlliancen, og i 2012 direktør.

Hun er desuden bestyrelsesmedlem i Foreningen for Entertainment- og Medieret.

Fredenslund repræsenterer danske rettighedshavere i nordisk og internationalt samarbejde om ophavsret og bidrager som ekspert til arbejdet i EU’s Intellectual Property Office (EUIPO).

Forfatterskab

Referencer

Eksterne henvisninger 
 

Direktører fra Danmark
Advokater fra Danmark
Personer i Kraks Blå Bog
Christian Engkilde

Christian Engkilde (født 1972) er en dansk forfatter. Han er uddannet akademiingeniør fra DIA-B (DTU) i 1997.

Bibliografi 

 Drengerøve og pigehjerter. 2001, Forlaget Athena.
 Fristende pakker. 2005, Forlaget Liselund.
 Skygger i mørket. 2016, Forlaget Silhuet.
 En cirkel af blod. 2017, Forlaget Silhuet.
 Mørke kræfter. 2018, Forlaget Silhuet.
 Pandora 1: Vulkanvinter. 2019, Forlaget Silhuet.
 Pandora 2: Sandstorm. 2020, Forlaget Silhuet.
 Pandora 3: Jordskælv. 2021, Forlaget Silhuet.

Referencer 

Romanforfattere fra Danmark
Relativistisk gas

En relativistisk gas er en gas, hvor de enkelte gaspartikler bevæger sig tæt på lysets hastighed, og hvor de relativistiske effekter derfor ikke kan ignoreres. For en klassisk mekanisk gas såsom idealgassen er en partikels energi  givet ved den kinetiske energi:

hvor  er massen, og  er impulsen. I den specielle relativitetsteori er det dog kun en tilnærmelse for små hastigheder, og det mere generelle udtryk for energi er i stedet:

hvor  er lysets fart. Det ses, at partiklen har energi, selvom impulsen er nul. Dette er hvileenergien.

Ultrarelativistisk gas 
I den ultrarelativistisk grænse, hvor impulsen er meget stor

er energien tilnærmelsesvist proportional med impulsen:

Fra kvantemekanikken vides det, at impulsen er proportional med bølgetallet , hvor proportionalitetskonstanten er Plancks reducerede konstant :

Tilstandstætheden  afhænger også af :

hvor  er gassen volumen. Dermed bliver tilstandssummen  for en enkelt gaspartikel

hvor eksponential-funktionen er Boltzmann-fordelingen, og  er én over Boltzmanns konstant  gange temperaturen :

Tilstandssummen kan evalueres ved at substituere den variable med :

Integralet kan altså skrives som:

Selve integralet er blot lig med gammafunktionen, der her er lig med fakultetet af 2, der igen blot er lig med 2:

Ved at indsætte udtrykket for  ses det, at:

Det ses, at tilstandssummen er proportional med temperaturen opløftet i tredje potens.

Kildehenvisninger 

Gasser
Statistisk mekanik
Relativitetsteori
Bihav

Et bihav er en geografisk afgrænset del af et hav. Et bihav kan være et randhav eller et middelhav. Eksempler på bihav er Østersøen, som er et middelhav, eller Nordsøen, som er et randhav. Det anvendes ofte synonymt med indhav.

Henvisninger

Eksterne henvisninger 
 
 
 bihav, Maritim Ordbog, Jørgen Marcussen

Have
Kemisk oceanografi

Kemisk oceanografi er et bredt studie af havet. Nærmere bestemt den metamorfose som kemien i havene, liv i havet og havbunden gennemgår. Havet indeholder et væld af kemi; noget er naturligt og andet er menneskeskabt, og kan komme til havet fra et væld af forskellige kilder Kemisk oceanografi studerer eksempelvis forureningen af havet fra et kemisk perspektiv.

Henvisninger 

Oceanografi
Oceanografi
Torsballe

Torsballe (dansk), Thorsballe (ældre dansk) eller Torsballig (tysk) er en landsby beliggende nord for Havetoftløjt i det centrale Angel i Sydslesvig. Med under Torsballe hører udflyttersteder Torsballe-Nørreskov og -Østerskov. Administrativt hører landsbyen under Midtangel Kommune i Slesvig-Flensborg kreds i den nordtyske delstat Slesvig-Holsten. Torsballe var tidligere en selvstændig kommune, men kom ved kommunalreformen 1974 under Havetoftløjt kommune. I 2013 indgik Havetoftløjt med Torsballe i den nye Midtangel kommune. I kirkelig henseende hører landsbyen til Havetoft Sogn. Sognet lå i Satrup Herred (Gottorp Amt, Sønderjylland), da området tilhørte Danmark. I nord grænser landsbyen til Mindgab (Mingab) og Sorgefri, i vest til Hostrup og i syd til Hostrup Å.

Torsballe er første gang nævnt 1554. Stednavnets første led er afledt af gudsnavn Tor eller personavnet Tore (sml. det nærliggende Torskjeld). På jysk / angeldansk udtales stednavnet Tosballe.

I den danske tid rådede landsbyen over en skole med omtrent 45 børn. Skolesproget var dansk. Øst for landsbyen er er flere gravhøje såsom Asserhøj, Pennishøj og Hørmænds Hoved (el. Herremandshøj). Til den sidste gravhøj knyttes det jyske folkesagn om Kong Frode, som skulle være faldt i slaget på markerne omkring Havetoft, Løjt og Torsballe og senere blev begravet i Hærmænds Hoved.

Noter 

Midtangel
Dorothea Hedvig af Slesvig-Holsten-Sønderborg-Nordborg

Dorothea Hedvig af Slesvig-Holsten-Sønderborg-Nordborg (født 18. april 1636 på Nordborg Slot, død 23. september 1692 i Hamborg) var en dansk-tysk prinsesse, der var abbedisse i Gandersheim fra 1665 til 1678. Hun var datter af hertug Frederik af Slesvig-Holsten-Sønderborg-Nordborg og Eleonora af Anhalt-Zerbst.

Eksterne henvisninger 
 Hans den Yngres efterkommere 

Huset Oldenburg
Sønderborgske fyrstelige
Abbedisser
Personer fra Nordborg
Freja Lähteenmäki

Freja Lähteenmäki (født 9. juli 1997 i Kristinestad, Finland) er en kvindelig finsk fodboldspiller, der spiller forsvar for FC Nordsjælland i Gjensidige Kvindeliga.

Hun har tidligere fortid i de danske 1. divisionsklubber B.93 Østerbro og Sundby Boldklubn, den svenske 1. division Elitettan, i klubberne Team Thorengruppen og Mariehem SK, samt FC Hopla og Vasa FK i den finske liga.

Privat 
Hun er enægget tvilling med Frida Lähteenmäki, der også spiller fodbold for Turun Palloseura i Finland. 

Udover fodbolden i FC Nordsjælland, studerer hun Medicin på Københavns Universitet, siden 2017. Hun har tidligere studeret på Umeå Universitet i Sverige.

Referencer

Eksterne henvisninger 
 
 
 

Fodboldspillere fra Finland
Fodboldspillere fra FC Nordsjælland (kvinder)
Fodboldspillere fra Ballerup-Skovlunde Fodbold
Kvindelige fodboldspillere i Elitedivisionen fra Finland
Fodboldspillere fra B.93 Fodbold (kvinder)
Strandsnerle

Strandsnerle (Calystegia soldanella) er en  flerårig snerleart, der vokser i klitter  og andre kysthabitater i tempererede regioner over hele verden. Den  blomstrer juli-august men er relativt sjælden i Danmark, hovedsageligt  ved Nord- og Vestjyske kyster.

Den er først indvandret til Danmark i første del af 1900-tallet, og  har siden været i spredning, og alene i Thy forekommer den nu på ca. 25 lokaliteter (2009) .

Planten har kødfulde stængler, nyreformede blade og lyserød til  lavendelfarvede blomster, der er insektbestøvede.

Kilder og henvisninger

Snerle-familien
Damholm

Damholm (dansk) eller Dammholm (tysk) er en landsby beliggende mellem Ølsby og Havetoftløjt i det centrale Angel i Sydslesvig. Administrativt hører landsbyen under Midtangel Kommune i Slesvig-Flensborg kreds i den nordtyske delstat Slesvig-Holsten. Damholm udgjorde tidligere en selvstændig kommune, inden byen ved kommunalreformen 1970 kom under Havetoftløjt, hvilket i 2013 endelig blev lagt under Midtangel. I kirkelig henseende hører landsbyen under Havetoft Sogn (Hovtoft Sogn). Sognet lå i Satrup Herred (Gottorp Amt, Sønderjylland), da området tilhørte Danmark. Byen er landbrugspræget med spredt bebyggelse.

Stednavnet er dokumenteret 1805. Navnet er sammensat af dansk dam og -holm.

Noter 

Midtangel
B.93 Fodbold (kvinder)

Boldklubben af 1893 Kvinder eller B.93 er en dansk fodboldklub fra bydelen Østerbro, København. Holdet er en del af kvindeafdelingen i Boldklubben af 1893. Klubben spiller i Danmarksturneringens anden bedste række; Kvinde 1. division og har hjemmebane på Østerbro Stadion på Østerbro. Holdets træner er Anders Vang Gylling. 

Kvindeholdet har tidligere været optrædende, to gange, i landets bedste række Elitedivisionen, tilbage i 2014-15 og 2018-19-sæsonerne. Begge gange, rykkede holdet ned i 1. division, den efterfølgende sæson. 

Holder spiller pt. i .

Stadion 
Navn: Østerbro Stadion
By: Østerbro, København
Kapacitet: 4.400 tilskuere
Adresse: Gunnar Nu Hansens Plads 7, 2100 København Ø Danmark

Aktuel trup

Trænerteam 
Trænerteamet for 2021-22-sæsonen.

Referencer

Eksterne henvisninger 
 B93 Kvindesenior hos klubbens hjemmeside 
 Klubbens profil hos soccerway.com
 Klubbens profil hos soccerdonna.de
 

Kvinder
Etableret i 2018
Esmark (Sydslesvig)

Esmark er en landsby beliggende syd for Satrup i det centrale Angel i Sydslesvig. Administrativt hører landsbyen under Midtangel Kommune i Slesvig-Flensborg kreds i den nordtyske delstat Slesvig-Holsten. Esmark udgjorde tidligere en selvstændig kommune og kom ved kommunalreformen i 1970 først under Satrup og i 2013 endelig under Midtangel Kommune. I kirkelig henseende hører landsbyen under Satrup Sogn. Sognet lå i Satrup Herred (Gottorp Amt, Sønderjylland), da området tilhørte Danmark. Byen er landbrugspræget. Syd for landsbyen ligger udflytterstedet Eskmarkholm og moseområdet Hegemose.

Esmark er første gang nævnt 1352. Stednavnet er sammensat af personnavnet Eskil og -mark, Eskil henføres etymologisk til oldnordisk askr for asktræ (sml. også Eskildsmark syd for Slien).

I 1599 bestod landsbyen af syv enkelte gårde og otte kådnersteder (husmandssteder), som tilhørte Strukstrup Herred. I 1657 kom landsbyen under Satrupholm gods, som blev i 1777 omdannet til Satrup Herred. I 1871 blev Esmark en selvstændig kommune. Med under kommunen hørte også Esmarkmark, Esmarkholm, Esmark Søndermark og -Vestermark, Hegnebjerg (Heineberg) og Satrup Kirkeskov (Satrupkirchenholz). Kommunen havde i 1970 349 indbyggere og rådede over et areal på 452 ha. I perioden 1904-1964 var Esmark stationsby på banestrækningen Slesvig-Satrup.

Noter 

Midtangel
Sydamerikanske kontinentalplade

Den sydamerikanske kontinentalplade er en kontinentalplade som dækker kontinentet Sydamerika og strækker sig østover mod den Midtatlantiske ryg.

Den østlige del er en divergent grænse med den afrikanske plade. Denne grænse udgør den sydlige del af den Midtatlantiske ryg. Den sydlige del grænser op til den antarktiske kontinentalplade og scotiapladen med en kompleks grænse. Vestsiden er en konvergent grænse med den subdukterende nazcaplade. Den nordlige del grænser op til den caribiske plade.

Pladetektonik
Kontinentalplade
Nazcapladen

Nazcapladen er en tektonisk plade under Stillehavet vest for Sydamerika. Den udgør sammen med Cocospladen og Juan de Fuca-pladen rester af den ældre Farallonplade. Den har fået sit navn efter den peruanske havneby Nazca. Nazcaplaten glider ind under den sydamerikanske kontinentalplade, og er dermed med til at forårsage en dybhavsgrav og Andesbjergene.

Pladetektonik
Stillehavet
Golf (farvand)

En golf er et stort indløb fra havet og ind i en landmasse, typisk med en mere snæver åbning end en bugt omend de to ord i praksis betragtes som synonyme. Ordet er forholdsvis nyt på dansk.

Etymologi

På engelsk 
Ordet "gulf" blev oprindeligt anvendt til store, stærkt indrykkede, navigerbare saltvandsområder, der var omkredset af kystlinjen.

Shippingområder 
Visse golfer er store shippingområder, såsom den Persiske Golf og den Mexicanske Golf.

Henvisninger

Eksterne henvisninger 
 

Oceanografi
Sofie Bredgaard

Sofie Bruun Bredgaard (født 18. januar 2002) er en dansk fodboldspiller, der spiller angreb for FC Rosengård i svenske Damallsvenskan og Danmarks kvindefodboldlandshold. Hun har tidligere også optrådt for både Danmarks U/16- og U/17-landshold.

Hun deltog ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet.

Karriere

B.93 
Hun skrev kontrakt med B.93 og blev rykket fast op på 1. seniorholdet, da hun fyldte 17 år. Tidligere har hun også spillet ungdomsfodbold i Melby-Liseleje IF, Hillerød Fodbold og Ballerup-Skovlunde Fodbold. I oktober 2017, var hun også til prøvetræning for Manchester City W.F.C.'s U/16-hold.

Hun blev i efteråret 2018 delt topscorer i U18DM-ligaen med 15 mål, selv om hun ikke engang spillede alle efterårets kampe for B.93-U18 DM Piger – netop fordi fik debut på seniorholdet og spillede 7 kampe i Elitedivisionen.

Hun scorede i sin første ligadebut på Østerbro Stadion mod Odense Q.

Linköpings FC 
Hun skiftede i juli 2020 til den svenske topklub Linköpings FC i Damallsvenskan.

Spillestil 
Hun er et af de allerstørste offensive talenter i dansk pigefodbold. Hendes evner med bolden er eminente, hun har et fantastisk spark, hun er enormt god til at skære ind foran modstanderen efter en dribling, og hun har mange facetter i sit spil.

Landsholdet 
Hun fik debut på Danmarks kvindefodboldlandshold den 12. april 2022 i VM-kvalifikationskampen mod , som Danmark vandt 2–0. her blev hun indskiftet i 73. minut, som erstatning for Sanne Troelsgaard. Hun blev efterfølgende, den 16. juni 2022, udtaget til landstræner Lars Søndergaards trup til EM i fodbold for kvinder 2022 i England.

Referencer

Eksterne henvisninger 
 
 

Kvindelige fodboldspillere fra Danmark
Angribere (fodbold)
Personer fra Frederiksværk
Fodboldspillere fra B.93 Fodbold (kvinder)
Fodboldspillere fra Ballerup-Skovlunde Fodbold
Fodboldspillere fra Linköpings FC
Stenstrand

En stenstrand er en strand, der er belagt med småsten eller små-til-middel-størrelse strandsten. De står typisk i modsætning til strande, der består af fint sand. 

Denne type strande ses mest i Europa, men eksempler kendes også fra Bahrain, Short Beach i Oregon i USA og i flere andre regioner af verden, såsom østkysten af New Zealand's Sydø. Økosystemet, der opstår på disse strande understøtter flere sjældne og udrydningstruede arter.

Henvisninger 

Kyst- og havlandskabsformer